英超獨腳戲 車仔神經刀遇拖肥做大騷
2024年04月15日 18:00
東網電視
更多新聞短片
英超車路士主場鬥愛華頓。
英超獨腳戲,車路士主場鬥愛華頓。車仔今季表現極度飄忽,小將往往踢嚟患得患失,唔識控制節奏,搞到經常大開大合;「拖肥糖」為搶分護級冇得縮,2.5球入球大咪錯過。(Now 621周二凌晨3時直播)
車仔係今季英超神經刀,既可以砌低曼聯、紐卡素同熱刺,打和阿仙奴同曼城等勁旅,但又會失分畀錫菲聯同般尼呢啲護級球隊,首循環造訪今仗對手愛華頓,就淨吞兩蛋。除傷兵滿營外,車仔陣容實在太年輕,欠缺老將帶領下,經驗不足問題當堂浮現,今季比賽經常大手交易,單計近7場就全開3球或以上。
愛華頓今季可謂畀賽會玩謝,因觸犯盈利和可持續發展規則,季初被重罰扣10分,後來上訴得直獲發還4分,之後又因犯另一規則再扣2分,總計被扣8分,依家排緊第16位,只領先尾3嘅盧頓2分,仲要為護級而努力。既然畀人咁玩法,惟有靠自己爭氣,射手卡維特利雲近兩場聯賽都入波,帶領球隊獲1勝1和,造訪後防騰騰震嘅車仔,隨時合演入球騷。
更多賠率: